Likumprojekts

**Grozījumi Augu aizsardzības likumā**

Izdarīt Augu aizsardzības likumā (Latvijas Republikas Saeimas un Ministru kabineta ziņotājs, 1998, 388/399. nr.; Latvijas Republikas Saeimas un Ministru kabineta ziņotājs, 1999, 2. nr., 2004, 47. nr.; 2005, 85. nr.; 2006, 183. nr.; 2008, 116. nr.; 2008, 164. nr.; Latvijas Vēstnesis, 2010, 43. nr.; 2011, 173. nr.; 2019, 235. nr.) šādus grozījumus:

1. Izteikt 1. panta 11. punktu šādā redakcijā:

“11) invazīva augu suga – Latvijas dabai neraksturīga augu suga, kas introducēta cilvēka darbības rezultātā, un kura rada būtisku kaitējumu bioloģiskajai daudzveidībai vai ekosistēmu pakalpojumiem, vai cilvēku veselībai, vai tautsaimniecībai.”

1. 4. pantā:

izteikt 4. panta ceturtās daļas 12. punktu šādā redakcijā:

“12) veic Ministru kabineta noteikto invazīvo augu sugu izplatības monitoringu, izveido un uztur datubāzi par invazīvo augu sugām;”

papildināt 4. panta ceturto daļu ar 18. punktu šādā redakcijā:

“18) pilda kompetentās iestādes funkcijas attiecībā uz invazīvām sauszemes augu sugām saskaņā ar Eiropas Parlamenta un Padomes 2014. gada 22. oktobra regulu 1143/2014 par invazīvu svešzemju sugu introdukcijas un izplatīšanās profilaksi un pārvaldību un Sugu un biotopu aizsardzības likumā noteikto.”

1. Izslēgt 5. panta 16. punktu un 17. punktu.
2. Izslēgt IV1 nodaļu.
3. Izslēgt 25. pantu.
4. 27. pantā:

izteikt pirmo daļu šādā redakcijā:

“Administratīvā pārkāpuma procesu par šā likuma 20., 21., 22., 23. un 24. pantā minētajiem pārkāpumiem veic Valsts augu aizsardzības dienests”.

izslēgt trešo daļu.

1. Papildināt pārejas noteikumus ar 28., 29. un 30. punktu šādā redakcijā:

“28. Grozījumi attiecībā uz šā likuma IV1 nodaļu “Invazīvo augu sugu izplatības ierobežošana un izplatības apzināšana” stājas spēkā vienlaikus ar Sugu un biotopu aizsardzības likuma VI1 nodaļas “Invazīvo sugu saraksts, pārvaldība – izplatības ierobežošana, iznīcināšana un izplatības apzināšana” spēkā stāšanos.

29. Grozījumi šā likuma 5. pantā attiecībā uz 16. punkta izslēgšanu stājas spēkā vienlaikus ar Ministru kabineta noteikumu par invazīvo sugu sarakstu, kas noteikti Sugu un biotopu aizsardzības likuma 4. panta 23. punktā, spēkā stāšanos.

30. Grozījumi šā likuma 5. pantā attiecībā uz 17. punkta izslēgšanu stājas spēkā vienlaikus ar Ministru kabineta noteikumu par invazīvo sugu introdukciju un izplatīšanās profilaksi un pārvaldību, kas noteikti Sugu un biotopu aizsardzības likuma 4. panta 21. punktā, spēkā stāšanos.”

Vides aizsardzības un

reģionālās attīstības ministrs A. T. Plešs